इंजीनियरिंग की पढ़ाई पूरी करने के बाद एमबीए किया, लेकिन घर में कला का माहौल मैं ने बचपन से देखा है. मेरा सपना था कि मैं एक अच्छी परफौर्मर बनूं. मुझे औडियंस के साथ जुड़ने की बहुत तमन्ना थी फिर चाहे वह किसी भी रूप में क्यों न हो. स्कूलकालेज में भी कई बार मंच पर गई हूं. मुझ में किसी स्थान की संस्कृति और लोगों के बारे में जानने की बहुत रुचि है. संगीत मेरा पैशन है. मैं ने 9 साल की उम्र से शास्त्रीय संगीत सीखना शुरू कर दिया था और 3 से 4 गुरुओं से तालीम ली है. लेकिन मुंबई आ कर काम करना आसान नहीं था. मुंबई के बारे में मैं ने बहुतकुछ नकारात्मक बातें सुन रखी थीं. तभी मैं ने उस से हट कर कुछ अलग करने की सोची.